นึกอยากดื่มเบียร์กระทันหันหลังเลิกงาน(มีงี้ด้วย???) แต่ไม่อยากออกนอกเมืองหรือต้องไปเบียดเสียดในร้านชื่อดัง เลยนึกขึ้นมาได้ว่ามี pop up bar เล็กๆ เปิดอยู่ในซอย สุขุมวิท23 แถมไม่ต้องเข้าซอยลึก โดยร้านนี้อยู่ในพื้นที่ ด้านหน้าร้านอาหาร Glusto และ วิสกี้+ซิการ์ บาร์ อย่าง Whisgars 
   
   ร้านนี้ใช้ชื่อง่ายๆตรงตัวว่า Craft เป็นเบียร์บาร์ ตกแต่งง่ายๆ ในร้านมีทั้งเบียร์สด และ แบบขวด ให้เลือก (แต่ไม่หลากหลายมาก เพราะเป็นร้านที่ผู้นำเข้าอย่าง Beervana และเจ้าของพื้นที่คือ Whisgars ร่วมกันตั้งขึ้น) ซึ่งจะมีเบียร์ของ Rogue,Anderson Valley,Deschutes,Ninkasi จากอเมริกา
Nogne O อดีต Craft Brewery จากนอรเวย์ (บริษัทใหญ่เข้าซื้อหุ้นแต่จะไม่เข้ามายุ่งกับการผลิตหรือสูตรต่างๆ ดังนั้นมั่นใจในคุณภาพได้)
และ Kagua จากญี่ปุ่น

  มาเน้นดื่มนะครับ ไม่ได้สั่งอาหารอะไรมาทาน ที่ร้านมีเมนูกับแกล้มนิดหน่อย แต่ร้านใจดีให้แอลมอนด์อบมากินแกล้มเพลินๆ ถ้าใครหิวๆสามารถสั่งอาหารจากร้าน Glusto มาทานได้เลย
  
แก้วแรกเริ่มด้วย Rogue : Farm 7 Hop สไตล์ IPA สีเหลืองอมส้ม ขุ่นไม่มาก กลิ่นHopมาแนว ส้ม เปลือกส้มโอ มะนาว กลิ่นสนๆสดชื่น รสขมนำ มีเปรี้ยว+หวานนิดๆมาตอนกลางๆ ท้ายๆขมติดลิ้นนิดหน่อย บอดี้กลางๆ ดื่มแล้วสดชื่นดีใช้ได้

 ต่อกันที่ Anderson Valley : Wild turky Boubon Barrel Stout  สไตล์ Stout สีดำเข้ม กลิ่นWhiskyตีขึ้นมาก่อน แล้วกลิ่นกาแฟ ชอคโกแลต วานิลลาหวานๆตามมาชัดเจน รสขม+หวานตีคู่กันมา ขมคั่วๆเหมือนกาแฟ เปรี้ยวนิดๆ ท้ายๆกลิ่นแอลกอฮอลตีขึ้นมาหน่อยๆ บอดี้ไม่หนา ดื่มง่าย (ตัวนี้สำหรับสไตล์ Barrel Aged ถือว่าดื่มง่าย 6.9%ABVถือว่าไม่สูงมาก)

 ตบท้ายด้วย Ninkasi : Total Domination IPA สไตล์ IPA ให้กลิ่นHopมาทางผลไม่บ้านเราอย่าง ลิ้นจี่ มะม่วง ส้มหวานๆ รสขมนำไม่มาก หวานมอลต์นิดๆ ขมติดลิ้นไม่นาน ท้ายๆกลิ่นHopตีขึ้นมานิดหน่อย บอดี้กลาง-เบา ดื่มง่าย เหมาะสำหรับคนที่อยากลองIPA

 บรรยากาศร้านไม่มีอะไรมากครับวิวลานจอดรถเล็กๆกันถนนหนทางคนเดินไปมา 
 ราคาก็สูงประมาณนึง เบียร์สดมี2ขนาดเล็กกับใหญ่ ราคาอยู่ที่ 230 สำหรับแก้วเล็ก 330 สำหรับขนาดใหญ่ (แนะนำให้สั่งแก้วใหญ่ครับต่างกัน100บาท แก้วเล็กดูแล้วขนาดไม่น่าเกิน 250ml ส่วนแก้วใหญ่ขนาด1pint ครับ) 
 รีวิวนี้เกิดจากความชอบส่วนตัวนะครับ การรับรส กลิ่น ของแต่ละคนแตกต่างกันนะครับ